text: নারীদের জন্য মুঠোফোন অ্যাপ 'সঞ্চিতা'
  প্রকাশ : ১৭ মার্চ ২০১৭, ১৫:২৫
  নারীদের জন্য সহজতর অর্থনৈতিক শিক্ষা বিষয়ক মুঠোফোন অ্যাপ্লিকেশন 'সঞ্চিতা' তৈরি করেছে বেসরকারি সংস্থা কেয়ার বাংলাদেশ।
  ১৬ মার্চ (বৃহস্পতিবার) ঢাকার স্পেক্ট্রা কনভেনশন সেন্টারে অ্যাপসটির আনুষ্ঠানিক উদ্বোধন করেন মহিলা ও শিশু প্রতিমন্ত্রী মেহের আফরোজ চুমকী।
  প্রাথমিকভাবে পোষাক তৈরী শিল্পের সাথে যুক্ত নারী কর্মীদের জন্য বিশেষায়িতভাবে বাংলায় অ্যাপসটি তৈরি করা হয়েছে। শুক্রবার থেকে অ্যাপসটি গুগল প্লেস্টোর থেকে বিনামূল্যে নামানো যাবে।
  অ্যাপসটিতে যুক্ত ছয়টি বিভাগ হলো- অর্থনৈতিক ব্যবস্থাপনা, সঞ্চয়, ক্রেডিট, বিনিয়োগ, অর্থনৈতিক প্রতিষ্ঠান ও ব্যাংকিং। নারীরা যাতে তাদের আয়ের উপর কর্তৃত্ব প্রতিষ্ঠা করতে পারে, পারিবারিক অর্থনৈতিক পরিকল্পনায় তাদের অংশগ্রহণ নিশ্চিত করতে পারে এবং ভবিষ্যতের জন্য সঞ্চয়ে মতামত প্রকাশ করতে পারে সে বিষয়ে অ্যাপসটি তাদের সাহায্য করবে।
  অ্যাপসটির উদ্বোধনী অনুষ্ঠানে বিশেষ অতিথি ছিলেন ইউএন ওমেন এর কান্ট্রি রিপ্রেজেনটেটিভ ক্রিস্টিন হান্টার। অনুষ্ঠনে স্বাগত বক্তব্য রাখেন কেয়ার বাংলাদেশ এর কান্ট্রি ডিরেক্টর জেমীটারজি।